open-index/open-wikipedia-markdown huggingface dataset:
อัสชูร์

**อัสชูร์** () เป็นบุตรคนที่สองของเชม บุตรโนอาห์ พี่น้องของอัสชูร์คือเอลาม, อารปัคชาด, ลูด และอารัม

ก่อนหน้าการค้นพบม้วนหนังสือเดดซี มีการโต้แย้งกันในแวดวงวิชาการว่าใครเป็นผู้สร้างนครนิเนเวห์, เรเสน, เรโหโบทอีร์ และคาลาห์ของอัสซีเรีย ระหว่างอัสชูร์หรือนิมโรด เนื่องจากชื่อ *อัสชูร์* สามารถสื่อถึงทั้งบุคคลและประเทศ (เทียบ  กับ ) Sir Walter Raleigh ระบุเนื้อหานี้ไว้ใน *History of the World* () หลายหน้าเพื่อระบุถึงเหตุการณ์ในอดีตเกี่ยวกับคำถามที่ว่าระหว่างนิมโรดหรืออัสชูร์ ใครเป็นผู้สร้างเมืองในอัสซีเรีย ทั้งทานัค JPS 1917 และคัมภีร์ไบเบิ้ลฉบับคิงเจมส์ ฉบับ ค.ศ. 1611 อธิบายภาษาในคำแปลเซปทัวจินต์กับวัลเกตของปฐมกาล 10:11-12 โดยระบุอย่างชัดเจนว่าอัสชูร์เป็นผู้ก่อตั้งนครนิเนเวห์ เรฌหโบท, คาลาห์ และเรเสน

Book of Jubilees ฉบับภาษากืออึซที่ได้รับการรับรองจากม้วนหนังสือ Jubilees 15 ม้วนในม้วนหนังสือเดดซี ยืนยันว่าดินแดนที่มีการโต้แย้งในปฐมกาล 10:8–12 ได้รับการแบ่งส่วนเป็นของอัสชูร์

อัสชูร์มีบุตรชายสามคน คือ Fares, Mirus และ Mokil

## ดูเพิ่ม
* ชาวอัสซีเรีย

## อ้างอิง

หมวดหมู่:บุคคลในหนังสือปฐมกาล
หมวดหมู่:เชม
หมวดหมู่:Book of Jubilees
หมวดหมู่:นิเนเวห์
หมวดหมู่:ผู้ก่อตั้งเมืองในตำนาน
แฟ็งเดอซีแย็กล์

280px|right|thumb|ภาพวาดโดยอาชีล เลอมอในนิตยสารข่าว ''เลอเปเลแร็ง'' (ค.ศ. 1899 หรือ 1900) ล้อเลียนคุณค่าที่ฝ่ายสาธารณรัฐยึดถือว่าเป็นเรื่องเพ้อฝัน

**แฟ็งเดอซีแย็กล์** () เป็นคำภาษาฝรั่งเศสหมายถึง "ปลายศตวรรษ" วลีนี้มีความหมายคล้ายสำนวนภาษาอังกฤษ "turn of the century" (เปลี่ยนศตวรรษ) และหมายความถึงการสิ้นสุดยุคสมัยหนึ่งและเริ่มต้นยุคสมัยใหม่ โดยทั่วไปวลีแฟ็งเดอซีแย็กล์ (หากไม่มีบริบทร่วม) หมายถึงช่วงปลายคริสต์ศตวรรษที่ 19 ซึ่งช่วงเวลานี้ถูกมองอย่างกว้างขวางว่าเป็นความเสื่อมทางสังคม แต่ขณะเดียวกันก็เป็นความหวังในการเริ่มต้นใหม่ "จิตวิญญาณ" ของแฟ็งเดอซีแย็กล์มักหมายถึงพลวัตทางวัฒนธรรมช่วงคริสต์ทศวรรษ 1880 และ 1890 ซึ่งรวมถึงความเบื่อหน่าย ไม่วางใจ มองโลกในแง่ร้ายและ "ความเชื่อแพร่หลายว่าอารยธรรมนำไปสู่ความเสื่อมทราม"

เดิมแฟ็งเดอซีแย็กล์เป็นวลีที่ใช้ทั่วไปกับศิลปะและศิลปินฝรั่งเศส ซึ่งลักษณะทางวัฒนธรรมปรากฏครั้งแรกที่นั่น แต่ต่อมาลักษณะดังกล่าวแพร่ไปสู่ประเทศยุโรปอื่น ๆ วลีนี้จึงกลายเป็นทัศนะและคุณลักษณะทางวัฒนธรรมของปลายคริสต์ศตวรรษที่ 19 มากกว่าจะมุ่งเน้นเฉพาะขบวนการทางศิลปะในฝรั่งเศสที่เป็นต้นกำเนิด แนวคิดที่ศิลปินยุคนี้พัฒนาขึ้นยังผลักดันให้เกิดลัทธิสัญลักษณ์นิยมและนวยุคนิยม

แนวคิดสำคัญของวัฒนธรรมทางการเมืองช่วงแฟ็งเดอซีแย็กล์เป็นที่ถกเถียงอย่างมากและมักถูกกล่าวว่าส่งอิทธิพลสำคัญต่อลัทธิฟาสซิสต์ และเป็นจุดกำเนิดของวิชาภูมิรัฐศาสตร์ รวมถึงแนวคิด *[[เลเบินส์เราม์]]* ของเยอรมนี ไมเคิล เฮฟเฟอร์แนน ศาสตราจารย์ด้านภูมิศาสตร์ประวัติที่มหาวิทยาลัยนอตทิงแฮม และแมคคูบิน ทอมัส โอเวนส์ นักวิชาการอาวุโสที่สถาบันวิจัยนโยบายต่างประเทศเขียนถึงที่มาของภูมิรัฐศาสตร์:

เฮฟเฟอร์แนนบรรยายว่า "จะเข้าใจโลกใหม่ของคริสต์ศตวรรษที่ 20 ได้ทั้งหมดต้องบูรณาการเข้ากับทั้งโลก" เทคโนโลยีและการสื่อสารทั่วโลกส่งผลให้โลก "เล็กลง" และเกิดคติ "โลกเดียว" ในอุดมคติ ซึ่งพัฒนาไปไกลกว่า "อุดมการณ์รวม" ขณะที่โอเวนส์กล่าวว่า

ปฏิกิริยาทางการเมืองหลักในยุคสมัยนี้คือการลุกฮือต่อต้านวัตถุนิยม เหตุผลนิยม ปฏิฐานนิยม ชนชั้นกระฎุมพีและประชาธิปไตยเสรีนิยม ชั่วรุ่นแฟ็งเดอซีแย็กล์สนับสนุนอารมณ์นิยม ความไร้เหตุผล อัตนัยนิยมและชีวิตนิยม ขณะที่กรอบความคิดของยุคสมัยมองว่าอารยธรรมกำลังตกอยู่ในวิกฤตและต้องการการแก้ไขครั้งใหญ่และสมบูรณ์

## อ้างอิง

หมวดหมู่:คริสต์ศตวรรษที่ 19
หมวดหมู่:ประวัติศาสตร์ทางวัฒนธรรม
หมวดหมู่:คำและวลีภาษาฝรั่งเศส
สะพานอังวะ

**สะพานอังวะ** () เป็นสะพานที่มีความกว้าง 16 ช่วง ระหว่างเมืองอังวะและซะไกง์ ประเทศพม่า สะพานแห่งนี้สร้างขึ้นโดยชาวอังกฤษใน พ.ศ. 2477 สะพานแห่งนี้ถูกทำลายโดยกองทัพอังกฤษที่ล่าถอยช่วงสงครามโลกครั้งที่สอง และได้รับการสร้างขึ้นใหม่ใน พ.ศ. 2497 หลังพม่าได้รับเอกราช เป็นสะพานเดียวที่ทอดข้ามแม่น้ำอิรวดี จนกระทั่งเมื่อรัฐบาลได้ดำเนินการก่อสร้างสะพานเป็นจำนวนมาก รวมถึงสะพานอิรวดีแห่งใหม่ วันที่ 28 มีนาคม พ.ศ. 2568 สะพานอังวะพังทลายลงหลังเหตุการณ์แผ่นดินไหวขนาด 7.7 แมกนิจูด

## อ้างอิง

หมวดหมู่:สะพานข้ามแม่น้ำในประเทศพม่า
หมวดหมู่:สะพานรถไฟในประเทศพม่า
หมวดหมู่:สิ่งก่อสร้างในภาคมัณฑะเลย์
หมวดหมู่:สะพานที่สร้างเสร็จในปี พ.ศ. 2477
ราตูชา (อีวานอ-ฟรันกิวสก์)

**ราตูชา อีวานอ-ฟรันกิวสก์** (, ) เป็นอาคารสูงหลายชั้น ตั้งอยู่ในย่านเมืองเก่าของนครอีวานอ-ฟรันกิวสก์ ประเทศยูเครน ในอดีตใช้งานเป็นศาลาว่าการนคร (*รัทเฮาส์* ในภาษาเยอรมัน หรือ ราทูส ในภาษาโปแลนด์) ปัจจุบันอาคารใช้งานเป็นพิพิธภัณฑ์ภูมิภาคอีวานอ-ฟรันกิวสก์, พิพิธภัณฑ์หัตถกรรมและวัฒนธรรม และบนยอดเปิดเป็นจุดชมทิวทัศน์ อาคารตั้งอยู่ในใจกลางของนครอีวานอ-ฟรันกิวสก์ บนจัตุรัสตลาด (ปลอชชา รือนอก; Ploshcha Rynok)

ราตูชาประจำนครอีวานอ-ฟรันกิวสก์ถือเป็นศาลาว่าการนครแห่งเดียวในประเทศที่สร้างขึ้นด้วยสถาปัตยกรรมแบบอาร์ตเดโก ซึ่งเป็นสถาปัตยกรรมสมัยใหม่ รูปแบบอาคารปัจจุบันเป็นผลงานออกแบบในทศวรรษ 1920 โดยสถาปนิกชาวโปแลนด์ สตานีสลอว เตรลา สร้างขึ้นตรงจุดที่เป็นศาลาว่าการหลังเดิมซึ่งมีมาตั้งแต่ศตวรรษที่ 17 รูปแบบสถาปัตยกรรมของอาคารออกแบบมาเพื่อให้มีลักษณะมุมมองจากทางด้านบนคล้ายกับรูปของเครื่อบราชอิศริยาภรณ์โปแลนด์ วีร์ทูทีมีลีทารี

## อ้างอิง

หมวดหมู่:สิ่งก่อสร้างในอีวานอ-ฟรันกิวสก์
หมวดหมู่:ศาลาว่าการนครในประเทศยูเครน
มัสยิดอัลซาลาม (ออแดซา)

**มัสยิดอัลซาลาม** () และ **ศูนย์วัฒนธรรมอาหรับ** () ในออแดซา ประเทศยูเครน เป็นมัสยิดและศูนย์วัฒนธรรมอาหรับที่เปิดให้บริการในเดือนมิถุนายน 2001 โดยสร้างขึ้นมาแทนที่มัสยิดหลังเดิมซึ่งเป็นมัสยิดชาวมุสลิมตาตาร์ และเป็นผลงานออกแบบโดยสถาปนิก คาร์บาลายี ซาฟีฮัน คาราบาฮี ตั้งอยู่ในใจกลางนครออแดซา เคียงกับสุสานชาวมุสลิม ต่อมาหลังออแดซาถูกผนวกเข้าเป็นส่วนหนึ่งของสหภาพโซเวียต ชุมชนมุสลิมถูกกดขี่และมัสยิดถูกปิดตัวก่อนที่จะถูกทำลายลง

ส่วนของศูนย์วัฒนธรรมอาหรับนั้นก่อสร้างขึ้นด้วยเงินทุนของนักธุรกิจชาวซีเรีย คีวัน อัดนัน (Kivan Adnan) และเปิดให้บริการโรงเรียนและหอสมุดโดยไม่มีค่าใช้จ่าย เพื่อสอนภาษาอาหรับ

## อ้างอิง

## แหล่งข้อมูลอื่น

* Арабский культурный центр 
* Аднан Киван о центре 
* Архитекторы о центре 
* Религия в Украине 

หมวดหมู่:มัสยิดในประเทศยูเครน
หมวดหมู่:สิ่งก่อสร้างในออแดซา
เจิ้งถ่ง

**เจิ้งถ่ง** (; ค.ศ. 1436 - ค.ศ. 1449) เป็นนามศักราชของจักรพรรดิหมิงอิงจง จักรพรรดิรัชกาลที่ 6 แห่งราชวงศ์หมิง  มีระยะเวลา 14 ปี

ในวันที่ 15 สิงหาคม รัชศกเจิ้งถ่งปีที่ 14 แห่งการครองราชย์ของเจิ้งถ่ง จักรพรรดิหมิงอิงจงถูกจับในยุทธการถู่มู่ วันที่ 6 กันยายน จักรพรรดิจิ่งไท่จู ฉี-อฺวี้ขึ้นครองบัลลังก์และยังคงใช้รัชศกเจิ้งถ่งต่อไป ในปีถัดมา เปลี่ยนเป็นรัชศกจิ่งไท่

## บุคคลสำคัญ
* จักรพรรดินีซุน
* ฉื่ออี้ไทเฮา
* จักรพรรดิหมิงอิงจง
* จักรพรรดินีเฉิงเซี่ยวเจา พระอัยยิกาเจ้า

## ตารางเปรียบเทียบลำดับเหตุการณ์

## อ้างอิง

หมวดหมู่:การเมืองจีนในคริสต์ทศวรรษ 1440
หมวดหมู่:การเมืองจีนในคริสต์ทศวรรษ 1430
หมวดหมู่:ศักราชของราชวงศ์หมิง
เนย์ทีรี

**เนย์ทีรี** () เป็นตัวละครสมมติและตัวละครสำคัญในแฟรนไชส์ *[[อวตาร (แฟรนไชส์)|อวตาร]]* ที่สร้างโดยเจมส์ แคเมรอน แสดงโดยโซอี ซัลดานา

## ประวัติงานสร้าง
### จุดเริ่มต้น
ต้นกำเนิดของเนย์ทีรีย้อนกลับไปในช่วงปลายทศวรรษ 1970 เมื่อเจมส์ แคเมรอน กำลังเตรียมถ่ายทำ *[[เซนอเนซิส]]* ซึ่งเป็นภาพยนตร์สั้นแนวบันเทิงคดีวิทยาศาสตร์ทุนต่ำที่ตั้งใจจะใช้เป็นการนำเสนอสำหรับภาพยนตร์ขนาดยาวที่ไม่เคยเกิดขึ้นมาก่อน ภาพยนตร์เรื่องนี้มีภาพวาดของมนุษย์ต่างดาวเพศหญิงผิวสีน้ำเงิน เขาระบุในภายหลังว่าหลังจากที่ภาพยนตร์เรื่องนี้ถูกปฏิเสธ เขาเอาแต่คิดถึงไอเดียเกี่ยวกับเอเลี่ยนผิวสีน้ำเงิน และตัดสินใจว่าจะนำไอเดียนี้กลับมาใช้ใหม่ เมื่อเขาพัฒนา *[[อวตาร (ภาพยนตร์)|อวตาร]]* ในช่วงต้นทศวรรษ 1990 (ซึ่งต่อมารู้จักกันในชื่อ *โครงการ 880*)

### การคัดเลือกนักแสดง
[thumb|right|[โซอี ซัลดานา ผู้แสดงเป็น เนย์ทีรี]]
ในช่วงทศวรรษ 1990 เมื่อ *อวตาร* กำลังอยู่ในช่วงเริ่มต้นการพัฒนา แคริสมา คาร์เพนเทอร์ ถูกกำหนดให้รับบทนี้ แต่เมื่อภาพยนตร์ได้รับการประกาศสร้างเมื่อปี ค.ศ. 2006 คาร์เพนเทอร์ก็แก่เกินไปที่จะรับบทดังกล่าว ดังนั้นจึงไม่ได้รับคัดเลือกให้แสดง หลังจากนั้นแคเมรอนก็เริ่มค้นหานักแสดงหญิงสาวทั่วโลกเพื่อมารับบทนี้ โดย คิวโอเรียนกา คิลเชอร์ ได้รับการพิจารณา และ เอมิลี บลันต์ มาทดสอบการแสดง จนในที่สุด แคเมรอนก็คัดเลือก โซอี ซัลดานา ให้มารับบทนี้ เนื่องจากเธอถูกคัดเลือกในช่วงต้นของการถ่ายทำ ซัลดานาจึงช่วยทดสอบหน้ากล้องให้กับนักแสดงที่เข้ามาคัดเลือกสำหรับบทบาทของเจค ซัลลี รวมถึง แซม เวิร์ธธิงตัน ซึ่งในที่สุดก็ได้แสดงร่วมกัน

## อ้างอิง

## แหล่งข้อมูลอื่น

หมวดหมู่:ตัวละครภาพยนตร์ไซไฟ
หมวดหมู่:ตัวละครหญิงในภาพยนตร์
หมวดหมู่:ตัวละครที่เป็นนักยิงธนู
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
หมวดหมู่:ตัวละครที่เป็นเจ้าหญิงนอกโลก
หมวดหมู่:ตัวละครที่เป็นนักรบหญิง
หมวดหมู่:ตัวละครที่เป็นผู้ลี้ภัย
จิ่งไท่

**จิ่งไท่** (; ค.ศ. 1450 - ค.ศ. 1457) เป็นนามศักราชของจักรพรรดิจิ่งไท่ จักรพรรดิรัชกาลที่ 7 แห่งราชวงศ์หมิง  มีระยะเวลา 7 ปี

ในวันที่ 17 เดือนแรกตามจันทรคติ รัชศกจิ่งไท่ปีที่ 8  (11 กุมภาพันธ์ ค.ศ. 1457) จักรพรรดิจิ่งไท่ ทรงพระประชวร ไม่สามารถว่าราชการได้ จักรพรรดิหมิงอิงจงจึงฉวยโอกาสทำรัฐประหารเพื่อยึดราชบัลลังก์ และในวันที่ 21 จักรพรรดิหมิงอิงจงได้เปลี่ยนรัชศกเป็นเทียนซุ่น。

## เหตุการณ์สำคัญ
*รัชศกจิ่งไท่ปีที่ 3 จู เจี้ยนเซินถูกจักรพรรดิจิ่งไท่ปลดจากพระราชอิสริยยศหวงไท่จื่อ แล้วทรงสถาปนาพระราชโอรสของพระองค์ พระนามว่าจู เจี้ยนจี้ขึ้นเป็นหวงไท่จื่อแทน
*วันที่ 17 เดือนแรกตามจันทรคติ รัชศกจิ่งไท่ปีที่ 8 (11 กุมภาพันธ์ ค.ศ. 1457) จักรพรรดิหมิงอิงจง ทำรัฐประหารเพื่อยึดราชบัลลังก์คืน

## บุคคลสำคัญ

* จักรพรรดินีซุน
* ฉื่ออี้ไทเฮา
* จักรพรรดิหมิงอิงจง

## ตารางเปรียบเทียบลำดับเหตุการณ์

## อ้างอิง

หมวดหมู่:การเมืองจีนในคริสต์ทศวรรษ 1450
หมวดหมู่:ศักราชของราชวงศ์หมิง
เทียนชุ่น

**เทียนซุ่น** (; ค.ศ. 1436 - ค.ศ. 1449) เป็นนามศักราชของจักรพรรดิหมิงอิงจง ที่ได้ขึ้นครองราชบัลลังก์ครั้งที่ 2 นับเป็นจักรพรรดิรัชกาลที่ 8 แห่งราชวงศ์หมิง  มีระยะเวลา 8 ปี

ในวันที่ 22 เดือนแรกของเทียนซุ่นปีที่ 8 จักรพรรดิเฉิงฮว่าขึ้นครองบัลลังก์ ปีถัดไปได้เปลี่ยนเป็นรัชศกเฉิงฮว่า

## บุคคลสำคัญ

* จักรพรรดินีซุน
* ฉื่ออี้ไทเฮา
* จักรพรรดิหมิงอิงจง

## ตารางเปรียบเทียบลำดับเหตุการณ์

## อ้างอิง

หมวดหมู่:การเมืองจีนในคริสต์ทศวรรษ 1450
หมวดหมู่:การเมืองจีนในคริสต์ทศวรรษ 1460
หมวดหมู่:ศักราชของราชวงศ์หมิง
สุสานหลวงหมิงยู่ว

**สุสานหลวงหมิงยู่ว** หรือ **หมิงยู่วหลิ่ง** () เริ่มก่อสร้างขึ้นเมื่อวันที่ 29 กุมภาพันธ์ รัชศกเทียนซุ่นปีที่ 8 (ค.ศ. 1464) เป็นสุสานหลวง สำหรับประดิษฐานฝังพระบรมศพจักรพรรดิหมิงอิงจง ฉื่ออี้ไทเฮา และโจวไทฮองไทเฮา ตั้งอยู่ที่ปักกิ่ง

เนื่องจากจักรพรรดิ จักรพรรดิหมิงอิงจงได้ออกพระบรมราชโองการก่อนที่สวรรคตว่าไม่ควรฝังนางสนมกำนัลตามพระองค์ไปในสุสานหลวง จึงถือเป็นสุสานแห่งแรกที่ไม่มีการสังเวยนางสนมกำนัลไปรับใช้จักรพรรดิในโลกหลังความตาย

เป็นการก่อสร้างโดยใช้ศิลปะขั้นสูง มีช่างฝีมือทหารและพลเรือนมากกว่า 80,000 คนเข้าร่วมในการก่อสร้างนี่ รวมระยะเวลาตั้งแต่ก่อสร้างจนแล้วเสร็จ สุสานแห่งนี้ใช้เวลาเพียงเกือบสี่เดือนเท่านั้น

ในช่วงสาธารณรัฐจีน พระที่นั่งหลินเอินถูกทำลายในช่วงสงคราม และประตูหลินเอิน ถูกเผาในปีที่ 6 ของสาธารณรัฐจีน (พ.ศ. 2460) ปัจจุบันประตูสุสานกลายเป็นซากปรักหักพัง แต่อาคารอื่นๆ ยังคงได้รับการอนุรักษ์ไว้อย่างดี

## การอนุรักษ์และการฟื้นฟู

ตั้งแต่รัชศกเฉียนหลงปีที่ 50 - 52 (พ.ศ. 2328-2330) ราชวงศ์ชิงได้ดำเนินการซ่อมแซมสุสานหลวงเป็นการใหญ่ เพื่อปกป้องสุสานหลวง หลังจากเวลาผ่านไปกว่า 200 ปี อาคารหลักของสุสานหลวงหมิงยู่วเช่น ประตูหลินเอิน (祾恩门) และพระที่นั่งหลินเอิน (祾恩殿) ได้รับความเสียหายสาหัส จึงจำเป็นต้องซ่อมแซมอย่างเร่งด่วน

การปรับปรุงครั้งนี้จะเป็นไปตามหลักการ โดยใช้งานฝีมือดั้งเดิมและส่วนประกอบของอาคารดั้งเดิม เพื่อรักษากลิ่นอายดั้งเดิมของอาคารโบราณวัตถุทางวัฒนธรรมให้มากที่สุด

## อ้างอิง

หมวดหมู่:สุสานราชวงศ์หมิง
หมวดหมู่:สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติในปักกิ่ง
เนหะมีย์ 2

**เนหะมีย์ 2** () เป็นบทที่ 2 ของหนังสือเนหะมีย์ของพันธสัญญาเดิมในคัมภีร์ไบเบิลของศาสนาคริสต์ หรือเป็นบทที่ 12 ของหนังสือเอสรา-เนหะมีย์ในคัมภีร์ฮีบรูซึ่งถือว่าหนังสือเอสราและหนังสือเนหะมีย์เป็นหนังสือเล่มเดียวกัน ธรรมเนียมของศาสนายูดาห์ระบุว่าเอสราเป็นผู้เขียนของหนังสือเอสรา-เนหะมีย์รวมถึงหนังสือพงศาวดาร แต่นักวิชาการสมัยโดยทั่วไปเชื่อว่าผู้เรียบเรียงจากศตวรรษที่ 5 ก่อนคริสตกาล (ที่เรียกว่า "ผู้เขียนหนังสือพงศาวดาร") เป็นผู้เขียนสุดท้ายของหนังสือเหล่านี้ ในบทที่ 2 ของหนังสือเนหะมีย์  นับตั้งแต่เมื่อเนหะมีย์ได้รับรายงานเกี่ยวเยรูซาเล็มในเดือนคิสเลฟ (พฤศจิกายน/ธันวาคม) เนหะมีย์รอจนกระทั่งเดือนนิสาน (มีนาคม/เมษายน) เมื่อเนหะมีย์ทูลขอกษัตริย์อารทาเซอร์ซีสที่ 1 แห่งเปอร์เซีย ขออนุญาตกกลับไปช่วยก่อสร้างเยรูซาเล็มขึ้นใหม่ กษัตริย์อารทาเซอร์ซีสทรงอนุญาตตามคำทูลขอของเนหะมีย์ และถึงแม้ว่าเนหะมีย์จะมีอำนาจเหนือบรรดาผู้ว่าราชการมณฑลฟากตะวันตกของแม่น้ำยูเฟรติสน้อยกว่าเอสรา แต่เนหะมีย์ก็ได้รับตำแหน่งราชการและมีนายทหารและพลม้าคุ้มกัน

## ต้นฉบับ

บทนี้เดิมเขียนด้วยภาษาฮีบรู แบ่งออกเป็น 20 วรรค

### พยานต้นฉบับ
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับเลนินกราด (Leningrad Codex; ค.ศ. 1008)

ยังมีคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; **B**;  \mathfrak{G}B; ศตวรรษที่ 4) ฉบับซีนาย (Codex Sinaiticus; **S**; BHK:  \mathfrak{G}S; ศตวรรษที่ 4) และฉบับอะเล็กซานเดรีย (Codex Alexandrinus; **A**;  \mathfrak{G}A; ศตวรรษที่ 5)

## เนหะมีย์ถูกส่งไปยูดาห์ (2:1–8)

## การตรวจสอบกำแพงเมืองและการถูกต่อต้าน (2:9–20)

## ดูเพิ่ม
* อารทาเซอร์ซีสที่ 1
* เยรูซาเล็ม
*ส่วนในคัมภีร์ไบเบิลที่เกี่ยวข้อง: เอสรา 7, เอสรา 8

## หมายเหตุ

## อ้างอิง

## บรรณานุกรม
*
*
*
*
*
*
*
*

## อ่านเพิ่มเติม
*Blenkinsopp, Joseph, "Ezra-Nehemiah: A Commentary" (Eerdmans, 1988)
*Blenkinsopp, Joseph, "Judaism, the first phase" (Eerdmans, 2009)
*Coggins, R.J., "The Books of Ezra and Nehemiah" (Cambridge University Press, 1976)
*Ecker, Ronald L., "Ezra and Nehemiah", Ecker's Biblical Web Pages, 2007.
*Grabbe, L.L., "Ezra-Nehemiah" (Routledge, 1998)
*Grabbe, L.L., "A history of the Jews and Judaism in the Second Temple Period, Volume 1" (T&T Clark, 2004)
*Throntveit, Mark A. (1992) "Ezra-Nehemiah". John Knox Press

## แหล่งข้อมูลอื่น
* คำแปลในศาสนายูดาห์:
** Nechemiah - Nehemiah - Chapter 2 (Judaica Press) translation [with Rashi's commentary] at Chabad.org
* คำแปลในศาสนาคริสต์:
** ''Online Bible'' at GospelHall.org (ESV, KJV, Darby, American Standard Version, Bible in Basic English)
** Book of Nehemiah Chapter 2. Bible Gateway
** เนหะมีย์ 2. YouVersion

02
ท่าอากาศยานนานาชาติฉางชา หฺวาง-ฮฺวา

**ท่าอากาศยานนานาชาติฉางชา หฺวาง-ฮฺวา** ()  เป็นท่าอากาศยานนานาชาติที่ให้บริการในนครฉางชา เมืองหลวงของมณฑลหูหนานในภาคใต้ตอนกลางของประเทศจีน และปริมณฑลของฉางชาที่ประกอบด้วยนครใกล้เคียงคือจูโจวและเซียงถาน 

ในปี ค.ศ. 2021 ท่าอากาศยานนานาชาติฉางชา หฺวาง-ฮฺวาเป็นหนึ่งใน 50 ท่าอากาศยานที่มีจำนวนผู้โดยสารหนาแน่นมากที่สุดในโลก เป็นท่าอากาศยานพลเรือนที่มีจำนวนผู้โดยสารหนาแน่นเป็นอันดับที่ 12 ในประเทศจีน เป็นท่าอากาศยานที่มีจำนวนผู้โดยสารหนาแน่นเป็นอันดับที่ 2  ในภาคใต้ตอนกลางของประเทศจีน รองจากท่าอากาศยานนานาชาติกว่างโจวไป๋-ยฺหวิน และเป็นอันดับ 1 ในภาคกลางของประเทศจีน 

ท่าอากาศยานนานาชาติฉางชา หฺวาง-ฮฺวาตั้งอยู่ห่างจากตัวเมืองฉาชาในเมืองหฺวาง-ฮฺวาในอำเภอฉางชาไป  ท่าอากาศยานมีอาคารผู้โดยสาร 2 แห่ง ท่าอากาศยานบริหารงานโดยหน่วยงานท่าอากาศยานหูหนาน ซึ่งเป็นบริษัทมหาชนที่บริหารจัดการสนามบินทั้ง 5 แห่งในมณฑลหูหนาน ท่าอากาศยานนานาชาติฉางชา หฺวาง-ฮฺวาเปิดทำการในเดือนสิงหาคม ค.ศ. 1989 แทนที่ท่าอากาศยานฉางชาต้าทัวผู่ซึ่งปัจจุบันเป็นฐานทัพอากาศ

## สายการบินและจุดหมายปลายทาง
### ผู้โดยสาร

### ของบรรทุก

## สถิติ
ในปี ค.ศ. 2016 ท่าอากาศยานนานาชาติฉางชา หฺวาง-ฮฺวาเป็นท่าอากาศยานพลเรือนที่มีจำนวนผู้โดยสารหนาแน่นมากเป็นอันดับ 13 ของประเทศจีนด้วยจำนวนผู้โดยสาร 21,296,700 คน

## ดูเพิ่ม
* รายชื่อท่าอากาศยานในประเทศจีน

## อ้างอิง

## แหล่งข้อมูลอื่น
*
*เว็บไซต์ทางการของหน่วยงานท่าอากาศยานมณฑลหูหนาน

ฉางชา หฺวาง-ฮฺวา
หมวดหมู่:สิ่งก่อสร้างในมณฑลหูหนาน
หมวดหมู่:การขนส่งในมณฑลหูหนาน
คาร์กา เปซาดา

***คาร์กา เปซาดา*** () เป็นซีรีส์โทรทัศน์แนวผจญภัยของบราซิล สร้างโดย จานฟรานเชสกู กวาร์นีเอรี และเฟร์เรย์รา กูลลาร์ ออกอากาศทางช่องเตเว โกลบู เมื่อวันที่ 22 พฤษภาคม พ.ศ. 2522 ถึงวันที่ 2 มกราคม พ.ศ. 2524 เวอร์ชันที่ 2 ฉายรอบปฐมทัศน์เมื่อวันที่ 29 เมษายน พ.ศ. 2546 ถึงวันที่ 7 กันยายน พ.ศ. 2550

## นักแสดง

### นักแสดงหลัก

* อังโตนียู ฟากุนเดส รับบท เปดรู อัลวิส โกมีส ดา ซิลวา (*เปดรู ดา โบเลอา*) (Pedro Alves Gomes da Silva (*Pedro da Boléia*))
* สเตนียู การ์เซีย รับบท เซเทมบรีนู "บีนู" กอร์เรยา เด โซซา (Setembrino "Bino" Correia de Souza)

## การตอบรับ
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,7 จาก 5

## อ้างอิง

## แหล่งข้อมูลอื่น

* 
* 

หมวดหมู่:รายการโทรทัศน์ภาษาโปรตุเกส
หมวดหมู่:ภาพยนตร์ชุดทางโทรทัศน์บราซิล
หมวดหมู่:เตเว โกลบู
สิทธิของกลุ่มบุคคลที่มีความหลากหลายทางเพศในประเทศฟิลิปปินส์

**[[กลุ่มบุคคลที่มีความหลากหลายทางเพศ|เลสเบียน, เกย์, ไบเซ็กชวล, และทรานส์เจนเดอร์ (แอลจีบีที)]]** ในประเทศฟิลิปปินส์เผชิญกับความท้าทายทางกฎหมายที่ผู้ที่ไม่ใช่กลุ่มบุคคลที่มีความหลากหลายทางเพศเผชิญ โดยมีกฎหมาย, ร่างกฎหมาย และกฎหมายต่อต้านการเลือกปฏิบัติจำนวนมากที่กำลังดิ้นรนเพื่อให้ผ่านในระดับชาติเพื่อปกป้องสิทธิของกลุ่มบุคคลที่มีความหลากหลายทางเพศทั่วประเทศ โดยบางส่วนของประเทศมีอยู่เฉพาะในระดับรัฐบาลท้องถิ่นเท่านั้น กลุ่มบุคคลที่มีความหลากหลายทางเพศในประเทศฟิลิปปินส์มักเผชิญกับข้อเสียและความยากลำบากในการได้รับสิทธิที่เท่าเทียมกันภายในประเทศ พวกเขายังมีอัตราการฆ่าตัวตายและความคิดฆ่าตัวตายที่สูงกว่าเมื่อเทียบกับคู่รักต่างเพศ

นับตั้งแต่นั้นเป็นต้นมา มีการเสนอร่างกฎหมายสิทธิกลุ่มบุคคลที่มีความหลากหลายทางเพศหลายฉบับ รวมถึงร่างรัฐบัญญัติต่อต้านการเลือกปฏิบัติ ซึ่งได้รับการอภิปรายกันตั้งแต่ ค.ศ. 2000 แม้จะล้มเหลวในการผ่านในรัฐบาลแห่งชาติ แต่กฎหมายต่อต้านการเลือกปฏิบัติหลายฉบับยังคงมีอยู่ในระดับรัฐบาลท้องถิ่นในแปดจังหวัดและเมืองต่าง ๆ ในประเทศฟิลิปปินส์ รวมถึงเมืองหลวงอย่างมะนิลา, เมืองอีโลอีโล, เมืองเซบู และเมืองดาเบา

ในขณะเดียวกัน มีกฎหมายต่อต้านการกลั่นแกล้ง ซึ่งรวมถึงรสนิยมทางเพศและอัตลักษณ์ทางเพศซึ่งเป็นเหตุต้องห้ามบางประการ

ใน ค.ศ. 2022 มีการเสนอร่างกฎหมายสหภาพพลเรือนสองฉบับและเสนอในรัฐสภาฟิลิปปินส์ ซึ่งทั้งสองฉบับนี้พยายามที่จะยอมรับ, ให้ผลประโยชน์ และคุ้มครองคู่รักเพศเดียวกันในประเทศฟิลิปปินส์

ในฐานะสมาชิกของสหประชาชาติ ฟิลิปปินส์ลงนามในข้อตกลงที่ทำเป็นหนังสือระหว่างประเทศต่าง ๆ ที่ส่งเสริมสิทธิมนุษยชน รวมถึงสิทธิของกลุ่มบุคคลที่มีความหลากหลายทางเพศ

นอกเหนือจากการพัฒนาเหล่านี้แล้ว กลุ่มขับเคลื่อนกลุ่มบุคคลที่มีความหลากหลายทางเพศในประเทศฟิลิปปินส์ยังมีบทบาทอย่างมาก และได้ตัวแทนทางการเมืองมาบ้างแล้ว

## อ้างอิง

## อ่านเพิ่ม
* 
* 

## แหล่งข้อมูลอื่น

* Outrage Magazine – a publication for the gay, lesbian, bisexual, transgender, queer and intersex communities in the Philippines; readily available online as a webzine

หมวดหมู่:กลุ่มบุคคลที่มีความหลากหลายทางเพศในประเทศฟิลิปปินส์
หมวดหมู่:สิทธิมนุษยชนในประเทศฟิลิปปินส์
พอลิเมอร์เสริมเส้นใยสำหรับโครงสร้างคอนกรีตไม่อัดแรง

**พอลิเมอร์เสริมเส้นใยสำหรับโครงสร้างคอนกรีตไม่อัดแรง** (; ย่อ **GFRP**) เป็นไฟเบอร์กลาส โดยเป็นโพลิเมอร์ ประเภทหนึ่งที่ใช้ในการเสริมแรงในการก่อสร้างคอนกรีต ใช้ในงานก่อสร้างส่วนใหญ่ในประเทศไทย ตามที่ปรากฏในมาตรฐานอุตสาหกรรม มอก 2973-2562

## อ้างอิง

หมวดหมู่:คอนกรีต
หมวดหมู่:พอลิเมอร์
ไก่ทอดคลุกซอส (ละครโทรทัศน์)

***ไก่ทอดคลุกซอส*** () เป็นซีรีส์ตลกแนวลึกลับของเกาหลีใต้ปี 2024 กำกับโดย อี บยอง-ฮอนและนำแสดงโดย รยู ซึง-รยง และ คิม ยู-จองสร้างจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนด้วยบอกเล่าเรื่องลึกลับเกี่ยวกับการต่อสู้ของพ่อเพื่อตามหาลูกสาวของเขาที่เข้าไปในเครื่องจักรลึกลับและกลายเป็นนักเก็ตไก่ โดยได้รับความช่วยเหลือจากชายคนหนึ่งที่แอบชอบเธอ ฉายทาง เน็ตฟลิกซ์เมื่อวันที่ 15 มีนาคม 2024

## เรื่องย่อ
ชเว มิน-อา (คิม ยู-จอง)ลูกสาวของประธานบริษัท เข้าใจผิดว่าเครื่องจักรใหม่เป็นอุปกรณ์ที่ช่วยให้เธอหายจากความเหนื่อยล้า และเธอก็บังเอิญกลายเป็นนักเก็ตไก่ ในฐานะพ่อของเธอ ชเว ซอน-มัน(รยู ซึง-รยง)และเด็กฝึกหัด โก แบค-จุง(อัน แจ-ฮง) ซึ่งแอบชอบ ชเว มิน-อา พยายามทำให้เธอกลับมาเป็นมนุษย์

## ตัวละคร
*รยู ซึง-รยง รับบทเป็น ชเว ซอน-มัน
:ประธานบริษัทเครื่องจักรผลิตไก่ทอด และเป็นพ่อของ ชเวมินอา ที่พยายามหาทางช่วยเหลือลูกสาวของเขาที่กลายเป็นไก่ทอดให้กลับมาเป็นมนุษย์ได้อีกครั้ง
*อัน แจ-ฮง รับบทเป็น โก แบค-จุง
:เด็กฝึกงานประจำบริษัทเครื่องจักรผลิตไก่ทอด ที่แอบหลงรัก ชเว มิน-อา ลูกสาวของท่านประธาน
*คิม ยู-จอง รับบทเป็น ชเว มิน-อา
:ลูกสาวของ ชเว ซอน-มัน ที่ต้องกลายมาเป็นไก่ทอดซอสเกาหลี เพียงเพราะว่าเธอได้เข้าไปยุ่งเกี่ยวกับเครื่องจักรลึกลับเข้าโดยบังเอิญ

## การผลิต
ในเดือนพฤศจิกายน 2022 มีรายงานว่าขณะนี้อยู่ระหว่างการถ่ายทำ 

ในการให้สัมภาษณ์ ผู้กำกับอี บยอง-ฮอนกล่าวว่า "เราเพิ่งถ่ายทำเสร็จและจะเข้าฉายทาง เน็ตฟลิกซ์ อย่างเร็วที่สุดในช่วงปลายปี 2023 หรืออย่างช้าที่สุดในต้นปีหน้า"

## อ้างอิง

## แหล่งข้อมูลอื่น
* 
* 
* 
* 
* ''Chicken Nugget'' at Naver Webtoon 
หมวดหมู่:ผลงานต้นฉบับของเน็ตฟลิกซ์
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวรักเกาหลีใต้‎
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
รายการปกิณกะ

**รายการปกิณกะ** (), **ปกิณกศิลป์** () หรือ **บันเทิงปกิณกะ** () เป็นความบันเทิงที่ประกอบด้วยการแสดงหลากหลาย รวมถึงการแสดงละครเพลง ตลกจบในตอน มายากล กายกรรม การเล่นกล และการพูดดัดเสียง โดยปกติจะมีการแนะนำโดยพิธีกรหรือผู้ดำเนินรายการโทรทัศน์ รูปแบบรายการปกิณกะเริ่มแพร่หลายจากโรงละครสมัยวิกตอเรียในอังกฤษและสหรัฐ เข้าไปยังวิทยุและโทรทัศน์ รายการปกิณกะเป็นรายการหลักของรายการโทรทัศน์ภาษาอังกฤษตั้งแต่ปลายคริสต์ทศวรรษ 1940 ถึงคริสต์ทศวรรษ 1980

## ประเทศไทย

## ดูเพิ่ม

* รายการปกิณกะญี่ปุ่น
* รายการปกิณกะเกาหลี
* รายการปกิณกะไทย

## อ้างอิง

## แหล่งข้อมูลอื่น

หมวดหมู่:คำศัพท์โทรทัศน์

หมวดหมู่:ประเภทของรายการโทรทัศน์
หมวดหมู่:ประเภทเกี่ยวกับละคร
พิชัย ชุณหวชิร

**พิชัย ชุณหวชิร**  (เกิด 15 กุมภาพันธ์ พ.ศ. 2492)  เป็นนักธุรกิจและนักการเมืองชาวไทย อดีตรองนายกรัฐมนตรี และอดีตรัฐมนตรีว่าการกระทรวงการคลัง ในรัฐบาลเศรษฐา ทวีสิน และรัฐบาลแพทองธาร ชินวัตร นายกสมาคมกีฬามวยสากลแห่งประเทศไทย รองประธานคณะกรรมการโอลิมปิคแห่งประเทศไทย

## ประวัติ
พิชัย เกิดเมื่อวันที่ 15 กุมภาพันธ์ พ.ศ. 2492 ที่อำเภอพระนคร จังหวัดพระนคร เป็นบุตรนายตามิง กับนางอาหยก แซ่ซัง ด้านครอบครัวสมรสกับนางสาวสุทธาสินี สกุลคู มีบุตร 2 คน คือ นายแดน ชุณหวชิร และนางสาวเอด้า ชุณหวชิร

จบการศึกษาระดับปริญญาตรี (บัญชีบัณฑิต) จากคณะพาณิชยศาสตร์และการบัญชี มหาวิทยาลัยธรรมศาสตร์ จบปริญญาโทบริหารธุรกิจ จาก Indiana University of Pennsylvania สหรัฐอเมริกา

นาย พิชัย ชุณหวชิร เป็นคนแรกที่มีลายมือชื่อ (ลายเซ็น) ปรากฎในธนบัตรพอลิเมอร์ ชนิด ธนบัตร 20 บาท ธนบัตร 50 บาท และ ธนบัตร 100 บาท

## การทำงาน

* 5 กุมภาพันธ์ – 25 เมษายน พ.ศ. 2567 ประธานกรรมการ ตลาดหลักทรัพย์แห่งประเทศไทย
* พ.ศ. 2557 – 2560 กรรมการ ธนาคารแห่งประเทศไทย
* พ.ศ. 2555 – 25 เมษายน พ.ศ. 2567 ประธานกรรมการ บริษัท บางจาก คอร์ปอเรชั่น จำกัด (มหาชน)
* พ.ศ. 2544 – 2556 กรรมการ บริษัท ปตท.สำรวจและผลิตปิโตรเลียม จำกัด (มหาชน)

## งานการเมือง

### ที่ปรึกษานายกรัฐมนตรี
วันที่ 15 กันยายน พ.ศ. 2566 เศรษฐา ทวีสิน นายกรัฐมนตรี ลงนามในคำสั่งสำนักนายกรัฐมนตรี แต่งตั้งให้ พิชัย ชุณหวชิร ดำรงตำแหน่ง ที่ปรึกษาของนายกรัฐมนตรี

### รองนายกรัฐมนตรีและรัฐมนตรีว่าการกระทรวงการคลัง
ต่อมาเมื่อวันที่ 27 เมษายน พ.ศ. 2567 มีพระบรมราชโองการโปรดเกล้าฯ แต่งตั้งให้พิชัยเป็นรองนายกรัฐมนตรี แทนปานปรีย์ พหิทธานุกร ที่ไปดำรงตำแหน่งรัฐมนตรีว่าการกระทรวงการต่างประเทศเพียงตำแหน่งเดียว และพิชัยยังควบรัฐมนตรีว่าการกระทรวงการคลัง แทนเศรษฐา ทวีสิน ที่ไปดำรงตำแหน่งนายกรัฐมนตรีเพียงตำแหน่งเดียว

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:นักการเมืองพรรคเพื่อไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงการคลังไทย
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:นักการเมืองพรรคเพื่อไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงการคลังไทย
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:บุคคลจากเขตพระนคร
พิทักษ์เดช เดชเดโช

**พิทักษ์เดช เดชเดโช**  (เกิด 18 มกราคม พ.ศ. 2535)  หรือ โกเท่ห์ เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนครศรีธรรมราช อดีตรองโฆษกพรรคประชาธิปัตย์

## ประวัติ
พิทักษ์เดช เกิดเมื่อวันที่ 18 มกราคม พ.ศ. 2535 ที่อำเภอร่อนพิบูลย์ จังหวัดนครศรีธรรมราช เป็นบุตร นายวิฑูรย์ เดชเดโช อดีตนายกองค์การบริหารส่วนจังหวัดนครศรีธรรมราช และนางกนกพร เดชเดโช สส.นครศรีธรรมราช ประธานคณะกรรมการพัฒนาสตรีจังหวัดนครศรีธรรมราชและอดีตนายกองค์การบริหารส่วนจังหวัดนครศรีธรรมราชเป็นน้องชาย นายพิชิตชัย เดชเดโช ประธานสภาองค์การบริหารจังหวัดนครศรีธรรมราช และนายชัยชนะ เดชเดโช รัฐมนตรีช่วยว่าการกระทรวงสาธารณสุข และรองหัวหน้าพรรคประชาธิปัตย์ 

สำเร็จการศึกษาปริญญาตรีนิติศาสตรบัณฑิต จากมหาวิทยาลัยรามคำแหง และระดับปริญญาโทนิติศาสตรมหาบัณฑิตจากสถาบันเดียวกัน

## การทำงาน
พิทักษ์เดช ลงสมัครเป็นสมาชิกสภาผู้แทนราษฎรจังหวัดนครศรีธรรมราช ครั้งแรกในปี พ.ศ. 2566 สังกัดพรรคประชาธิปัตย์ และได้รับเลือกตั้ง

จุดเน้นทางการเมืองของเขาอยู่ที่การสร้างแนวทางปฏิบัติเพื่อความปลอดภัยสำหรับการประมงในเขตเลือกตั้งของเขาและสร้างเศรษฐกิจที่แข็งแกร่ง

### สมาชิกสภาผู้แทนราษฎร
พิทักษ์เดช เดชเดโช ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนครศรีธรรมราช สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอร่อนพิบูลย์
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนเบญจมราชูทิศ นครศรีธรรมราช
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ท.ม.
โคด้า หัวใจไม่ไร้เสียง

***โคด้า หัวใจไม่ไร้เสียง*** () เป็นภาพยนตร์แนวก้าวผ่านวัยและหัสนาฏกรรมที่ออกฉายในปี 2021 เขียนบทและกำกับโดยไซอัน เฮเดอร์ ดัดแปลงจากภาพยนตร์ฝรั่งเศส-เบลเยียมเมื่อปี 2014 เรื่อง *[[ร้องเพลงรัก ให้ก้องโลก]]* ภาพยนตร์นำแสดงโดยเอมีเลีย โจนส์ ในบท รูบี รอสซี เด็กที่มีพ่อแม่เป็นคนหูหนวก (CODA) และเป็นสมาชิกเพียงคนเดียวในครอบครัวที่ได้ยินเสียง ผู้ซึ่งพยายามช่วยเหลือครอบครัวของเธอประคับประคองธุรกิจประมงไปพร้อม ๆ กับการไล่ตามความฝันที่จะเป็นนักร้อง

ภาพยนตร์มีการใช้นักแสดงหูหนวกมาร่วมแสดงกับโจนส์ โดยสื่อสารด้วยภาษามืออเมริกัน ร่วมด้วยเอวเฆนิโอ เดร์เบซ, ทรอย คอตเซอร์, เฟอร์เดีย วอลช์-พีโล, แดเนียล ดูแรนต์ และมาร์ลี แมตลิน แสดงในบทบาทสมทบ ภาพยนตร์ถือเป็นการผลิตร่วมกันระหว่างประเทศฝรั่งเศสและสหรัฐ โดยมี ฟีลิป รุสแล จาก *ร้องเพลงรัก ให้ก้องโลก* กลับมาทำหน้าที่เป็นผู้อำนวยการสร้างอีกครั้ง ภาพยนตร์ถ่ายทำที่กลอสเตอร์ รัฐแมสซาชูเซตส์ ในสหรัฐ

*โคด้า หัวใจไม่ไร้เสียง* ฉายรอบปฐมทัศน์โลกเมื่อวันที่ 28 มกราคม 2021 ที่เทศกาลภาพยนตร์ซันแดนซ์ 2021 ซึ่งแอปเปิลได้รับสิทธิ์เป็นผู้จัดจำหน่าย และฉายบนบริการสตรีมมิง แอปเปิลทีวี+ เมื่อวันที่ 13 สิงหาคม 2021 ภาพยนตร์ได้รับคำวิจารณ์เชิงบวกเป็นส่วนใหญ่จากนักวิจารณ์ โดยชื่นชมบทภาพยนตร์ของเฮเดอร์และการแสดงของคอตเซอร์ แม้ผลตอบรับจากผู้ชมหูหนวกจะแบ่งออกเป็นหลายขั้วก็ตาม ภาพยนตร์ได้รับเลือกจากสถาบันภาพยนตร์อเมริกันให้เป็นหนึ่งในสิบภาพยนตร์แห่งปี 2021 และตั้งแต่นั้นมาก็ถูกยกให้เป็นหนึ่งในภาพยนตร์ที่ดีที่สุดในคริสต์ทศวรรษ 2020

*โคด้า หัวใจไม่ไร้เสียง* ได้รับรางวัลมากมาย รวมถึงรางวัลออสการ์จำนวน 3 สาขา ได้แก่ ภาพยนตร์ยอดเยี่ยม, นักแสดงสมทบชายยอดเยี่ยม สำหรับคอตเซอร์ และบทภาพยนตร์ดัดแปลงยอดเยี่ยม กลายเป็นภาพยนตร์เรื่องที่เจ็ดที่ได้รับรางวัลภาพยนตร์ยอดเยี่ยมที่ชนะทุกสาขาที่ได้เข้าชิง ต่อจาก *[[วิงส์]]* (1927), *[[แกรนด์โฮเทล]]* (1932), *[[อิตแฮปเพนวันไนต์]]* (1934), *[[จีจี้ สาวโลกีย์]]* (1958), *[[จักรพรรดิโลกไม่ลืม]]* (1987) และ *[[ลอร์ดออฟเดอะริงส์: มหาสงครามชิงพิภพ]]* (2003) และยังเป็นภาพยนตร์เรื่องแรกที่จัดจำหน่ายโดยบริการสตรีมมิงและภาพยนตร์เรื่องแรกที่เปิดตัวในเทศกาลภาพยนตร์ซันแดนซ์ที่ได้รับรางวัลภาพยนตร์ยอดเยี่ยม โดยคอตเซอร์กลายนักแสดงชายหูหนวกคนแรกที่ได้รับรางวัลออสการ์และรางวัลแบฟตา

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ต้นฉบับของแอปเปิลทีวี+
หมวดหมู่:ภาพยนตร์เกี่ยวกับครอบครัว
หมวดหมู่:ภาพยนตร์เกี่ยวกับดนตรีและนักดนตรี
หมวดหมู่:ภาพยนตร์ที่มีฉากในรัฐแมสซาชูเซตส์
หมวดหมู่:ภาพยนตร์ที่ถ่ายทำในรัฐแมสซาชูเซตส์
หมวดหมู่:ภาพยนตร์ยอดเยี่ยม รางวัลออสการ์
คาร์แมนไลน์สตูดิโอ

**คาร์แมนไลน์สตูดิโอ** เป็นบริษัทผู้สร้างและจัดจำหน่ายภาพยนตร์ของไทย จดทะเบียนก่อตั้งเมื่อวันที่ 8 มกราคม 2567 โดยเป็นบริษัทที่เกิดจากการร่วมทุนระหว่างเวิร์คพอยท์ เอ็นเทอร์เทนเมนท์ และเอ็ม สตูดิโอ ด้วยทุนจดทะเบียน 110 ล้านบาท และทั้ง 2 บริษัทมีสัดส่วนในการถือหุ้นฝ่ายละ 50% โดยนอกจากผลิตและจัดจำหน่ายภาพยนตร์แล้วทางบริษัทยังให้ทุนในการผลิตภาพยนตร์กับพันธมิตร และผู้ต้องการสร้างภาพยนตร์

สำหรับภาพยนตร์เรื่องแรกของบริษัทคือ เรื่องอนงค์ (My Boo) จากการกำกับของ เอส คมกฤษ ตรีวิมล นำแสดงโดย จี๋ สุทธิรักษ์ ทรัพย์วิจิตร และโบว์ เมลดา สุศรี ซึ่งมีกำหนดเข้าฉายในวันที่ 1 พฤษภาคม 2567 นอกจากนี้ยังมีภาพยนตร์ของทางบริษัทที่เตรียมเข้าฉายอีก 2 เรื่องคือเรื่อง ศึกค้างคาวกินกล้วย และคุณชายน์

## ผลงาน
### ภาพยนตร์

## อ้างอิง

หมวดหมู่:บริษัทผลิตภาพยนตร์ของไทย
หมวดหมู่:บริษัทไทยที่ก่อตั้งในปี พ.ศ. 2567
หมวดหมู่:ธุรกิจภาพยนตร์
หมวดหมู่:ผู้จำหน่ายภาพยนตร์ของไทย
หมวดหมู่:เวิร์คพอยท์ เอ็นเทอร์เทนเมนท์
สเปซวัน

**บริษัท สเปซวัน จำกัด** () หรือเรียกว่า**สเปซวัน** เป็นบริษัทเอกชนเป็นผู้ผลิตในอุตสาหกรรมอวกาศของญี่ปุ่น ผู้ให้บริการในการปล่อยดาวเทียม และยังเป็นเจ้าของท่าอวกาศยาน มุ่งพัฒนาและดำเนินการส่งดาวเทียมอวกาศขนาดเล็ก ไครอส ขึ้นสู่ห้วงอวกาศตั้งแต่เดือนมีนาคม พ.ศ. 2567 ก่อตั้งในเดือนกรกฎาคม ค.ศ. 2018 โดยการร่วมลงทุนจากแคนนอน อิเล็คทรอนิคส์ ไอเอชไอ คอร์ปอเรชั่น ชิมิสึ คอร์ปอเรชั่น และธนาคารเพื่อการพัฒนาญี่ปุ่น

## วิศวกรรมเครื่องยนต์จรวด

สเปซวันมีวิศวกรรมจรวดชื่อ "ไครอส" หรือเรียกว่า " Advanced & Instant Rocket System"  มีฐานปล่อยจรวดอยู่ที่จังหวัดวากายามะ คำว่าไครอสมาจากภาษากรีซแปลว่า "กาลเวลา" หรือสะกดอีกชื่อหนึ่งได้ว่า "ซีรัส" ซึ่งเป็นชื่อเทพเจ้าแห่งโชคลาภ

## สถานที่ปลอยตัวท่าอวกาศยาน
บริษัทชิมิสึ คอร์ปอเรชั่น ได้ก่อสร้างท่าอวกาศยานของสเปซวันเพื่อเปิดตัวจรวดไครอสโดยใช้ชื่อว่า สเปซพอร์ตคิอิ เป็นท่าอวกาศยาน ภาคเอกชนแห่งแรกของญี่ปุ่นมีที่ตั้งอยู่ที่เมืองคูชิโมโตะ จังหวัดวากายามะในระหว่างปี 2019 ถึง 2021 ท่าอวกาศยานแห่งนี้ได้เปิดข้อมูลให้บุคคลภายนอกเข้าถึงรายละเอียดของวงโคจร

## อุบัติเหตุและเหตุการณ์ทางการบิน
### การระเบิดของจรวดรรทุกดาวเทียม
วันที่ 13 มีนาคม ค.ศ. 2024  บริษัท สเปซวัน ได้ทำการปลอยตัวจรวด “ไครอส” เป็นครั้งแรกโดยมีเป้าหมายที่จะกลายเป็นบริษัทเอกชนญี่ปุ่นแห่งแรกที่ส่งดาวเทียมขึ้นสู่วงโคจร แต่ไม่นานหลังจากทะยานขึ้นจากท่าอวกาศยานทางตะวันตกของญี่ปุ่นก็เกิดการระเบิดลุกเป็นไฟ แต่ไม่มีรายงานผู้บาดเจ็บโดยทันที

## อ้างอิง

หมวดหมู่:โครงการอวกาศญี่ปุ่น
หมวดหมู่:บริษัทการบินและอวกาศ
หมวดหมู่:บริษัทการบินและอวกาศของญี่ปุ่น
บารอกแบบยูเครน

**บารอกแบบยูเครน** (), **บารอกแบบคอสแซ็ก** () หรือ **บารอกแบบมาแซปา** () เป็นรูปแบบทางสถาปัตยกรรมรูปแบบหนึ่งที่ปรากฏทั่วไปในดินแดนยูเครนในศตวรรษที่ 17–18 มีลักษณะซึ่งผสมผสานธรรมเนียมสถาปัตยกรรมแบบพื้นถิ่นกับสถาปัตยกรรมบารอกจากยุโรปตะวันตก

## ประวัติศาสตร์

เนื่องด้วยอิทธิพลจากยุโรปตะวันตกในระหว่างศตวรรษที่ 16 ตอนปลาย พื้นที่ที่เป็นดินแดนของยูเครนในปัจจุบันได้รับอิทธิพลของศิลปะและสถาปัตยกรรมแบบบารอกในรูปแบบการใช้งานนอกศาสนา ซึ่งยังไม่เคยปรากฏมาก่อนในรัฐซาร์แห่งมัสโกวี แซร์ฮีย์ ปลอคีย์ นักประวัติศาสตร์ชาวยูเครน ระบุว่า เปตรู มอวีเลอ สังฆราชมหานครแห่งเคียฟระหว่างปี 1633 ถึง 1647 มีส่วนสำคัญอย่างมากต่อการพัฒนาบารอกแบบยูเครน ซึ่งเป็นส่วนหนึ่งของความพยายามปฏิรูปคริสตจักรออร์ทอดอกซ์ยูเครน และปรับเปลี่ยนคริสตจักรให้สอดรับกับขบวนการการปฏิรูปและการปฏิรูปคู่เคียง

## ลักษณะ
บารอกแบบยูเครนมีความพิเศษจากบารอกแบบยุโรปตะวันตกด้วยลักษณะการประดับประดาที่มีไม่มากเท่าและรูปแบบที่เรียบง่ายกว่า หรืออาจกล่าวได้ว่ามีลักษณะตามคตินิยมโครงสร้างมากกว่า สิ่งปลูกสร้างบารอกแบบยูเครนจำนวนมากได้รับการอนุรักษ์ เช่น แปแชร์สกาลาวราและอารามวือดูบือชีในเคียฟ แอนดรูว์ วิลสัน นักประวัติศาสตร์ชาวบริติช ระบุว่าโบสถ์นักบุญทั้งหลาย (), อาสนวิหารพระแม่รับเกียรติยกขึ้นสวรรค์ () และประตูพระตรีเอกภาพ () ภายในแปแชร์สกาลาวราในเคียฟเป็นตัวอย่างที่ดีของสถาปัตยกรรมนี้ เช่นเดียวกับอารามโดมทองในเคียฟ และโบสถ์นักบุญแคเธอรินในแชร์นีฮิว

ส่วนตัวอย่างสำคัญของจิตรกรรมบารอกในยูเครนสามารถพบได้ที่โบสถ์พระตรีเอกานุภาพในแปแชร์สกาลาวรา นอกจากนี้นับตั้งแต่ศตวรรษที่ 17 เรื่อยมายังมีการเติบโตของวรรณกรรมบารอกในยูเครนซึ่งต่อมามีส่วนในการสร้างพื้นฐานต่อวรรณกรรมโลกวิสัยในรัสเซีย

## อ้างอิง

หมวดหมู่:สถาปัตยกรรมบาโรก
หมวดหมู่:สถาปัตยกรรมยูเครน
มาริมาร์

***มาริมาร์*** () เป็นเทเลโนเบล่าของเม็กซิโก ที่สร้างโดย อิเนส โรเดน่า โดยออกอากาศทางช่องลัสเอสเตรยัส เมื่อวันที่ 31 มกราคม ถึงวันที่ 26 สิงหาค พ.ศ. 2537 ซีรีส์นำแสดงโดยทาเลีย, เอดูอาร์โด คาเปติโย และชานทัล อันเดเร

## นักแสดง
* ทาเลีย รับบท มารีมาร์ เปเรซ เด ซันตีบาเญซ / มาเรีย เดล มาร์ อัลดามา เปเรซ / เบยา อัลดามา
* เอดูอาร์โด คาเปติโย รับบท เซร์คิโอ ซานติบานเญซ
* ชานทัล อันเดเร รับบท กุสตาโว อัลดามา

## อ้างอิง

## แหล่งข้อมูลอื่น
* 

หมวดหมู่:ภาพยนตร์ชุดทางโทรทัศน์เม็กซิโก
หมวดหมู่:ละครโทรทัศน์เม็กซิโกในปี พ.ศ. 2537
หมวดหมู่:รายการโทรทัศน์ภาษาสเปน
หมวดหมู่:เตเลโนเบลาของเตเลบิซา
หมวดหมู่:เตเลโนเบลา
โรซา ซาลบาเฌ

***โรซา ซาลบาเฌ*** () เป็นเทเลโนเบล่าของเม็กซิโก ที่สร้างโดย อิเนส โรเดน่า โดยออกอากาศทางช่องลัสเอสเตรยัส เมื่อวันที่ 6 กรกฎาคม พ.ศ. 2530 ถึงวันที่ 8 เมษายน พ.ศ. 2531 ซีรีส์นำแสดงโดยเวโรนิกา คาสโตร และกิเยร์โม คาเปติโย

## นักแสดง
* เวโรนิกา คาสโตร รับบท โรซา การ์เซีย
* กิเยร์โม คาเปติโย รับบท ริคาร์โด้ ลินาเรส / โรเฮลิโอ ลินาเรส

## อ้างอิง

## แหล่งข้อมูลอื่น
* 

หมวดหมู่:ภาพยนตร์ชุดทางโทรทัศน์เม็กซิโก
หมวดหมู่:ละครโทรทัศน์เม็กซิโกในปี พ.ศ. 2530
หมวดหมู่:รายการโทรทัศน์ภาษาสเปน
หมวดหมู่:เตเลโนเบลาของเตเลบิซา
หมวดหมู่:เตเลโนเบลา
หมวดหมู่:เตเลโนเบลาในปี พ.ศ. 2530
เกาะปู (จังหวัดกระบี่)

**เกาะปู** หรือ **เกาะจำ** บ้างเขียน **เกาะจัม** เป็นเกาะในตำบลเกาะศรีบอยา อำเภอเหนือคลอง จังหวัดกระบี่ เกาะมีความกว้าง 3.5 กิโลเมตร ยาว 9.4 กิโลเมตร เนื้อที่ 19.8 ตารางกิโลเมตร สูง 403 เมตร อยู่ทางทิศตะวันตกของเกาะโต๊ะลัง ระยะห่าง 240 เมตร

ในแผนที่แบ่งเกาะเป็นสองส่วน เกาะจำเป็นพื้นที่ช่วงกลางไปจนถึงทางใต้สุดของเกาะ ส่วนพื้นที่ตอนเหนือของเกาะที่ถูกคั่นด้วยคลองคล้าเรียกว่า "เกาะปู" เล่ากันว่า เดิมเกาะแห่งนี้เรียกว่า "เกาะปู" ส่วนเกาะจำคือเกาะเล็ก ๆ ที่ตั้งอยู่ใกล้ ๆ ซึ่งปัจจุบันเรียกว่า เกาะจำนุ้ย แต่เดิมมีหมู่บ้านชาวเลอยู่บนเกาะจำนุ้ย แต่ภายหลังเกิดโรคระบาด ชาวเลจึงอพยพมาอยู่ทางตอนใต้ของเกาะปูและเรียกบริเวณใหม่ที่ย้ายไปอยู่ว่า "เกาะจำ" จึงทำให้เกาะนี้เรียกสองชื่อ

ที่มาของชื่อ "เกาะจำ" ภาษาชาวเลเรียกว่า "ปูเลากระจั๊บ" ปูเลา หมายถึง เกาะ ส่วนกะจั๊บ คือต้นจาก เนื่องจากเดิมเกาะนี้มีต้นจากขึ้นอยู่มาก สามารถนำมาทำ "ตับจาก" เพื่อใช้มุงหลังคาได้ สันนิษฐานว่าคำว่า เกาะจำคงเพี้ยนมาจาก "กะจั๊บ" อีกข้อสันนิษฐานคือ บริเวณบ้านเกาะจำแห่งใหม่ที่ชาวเลอพยพไปอยู่นั้น มีชื่อเรียกว่า "ปูเลาลักอะค้อย" แปลว่า "เกาะนกออก" เป็นนกทะเลชนิดหนึ่งที่อาศัยบนเกาะนี้เป็นประจำ ชาวเลจึงเรียกบริเวณนี้ว่า "เกาะจำ"

เกาะจำมีทั้งหมด 3 หมู่บ้าน ได้แก่ หมู่บ้านเกาะปู หมู่บ้านเกาะจำ และหมู่บ้านติงไหร ชาวบ้านส่วนใหญ่ประกอบอาชีพทำประมงทำสวนยางพารา และด้านการท่องเที่ยว มีรีสอร์ตและบังกะโล

## อ้างอิง

ปู
หมวดหมู่:อำเภอเหนือคลอง
ยูฟ่ายูโรปาลีก นัดชิงชนะเลิศ 2024

**ยูฟ่ายูโรปาลีก นัดชิงชนะเลิศ 2024** จะเป็นนัดชิงชนะเลิศของ ยูฟ่ายูโรปาลีก ฤดูกาล 2023–24 ซึ่งเป็นฤดูกาลที่ 53 ของการแข่งขันฟุตบอลสโมสรของยุโรประดับที่สองที่จัดการแข่งขันในยูฟ่า และเป็นฤดูกาลที่ 14 นับตั้งแต่ได้รับการเปลี่ยนชื่อจากยูฟ่าคัพ เป็น ยูฟ่ายูโรปาลีก โดนจะแข่งขันที่อวีวาสเตเดียม ในดับลิน ประเทศไอร์แลนด์ ในวันที่ 22 พฤษภาคม ค.ศ. 2024  

ทีมชนะเลิศจะได้รับสิทธิ์ในการลงเล่นกับทีมชนะเลิศยูฟ่าแชมเปียนส์ลีก ฤดูกาล 2023–24 ในยูฟ่าซูเปอร์คัพ 2024

## ทีม
*การแข่งขันในช่วงก่อนปี ค.ศ. 2009 ใช้นามว่า ยูฟ่าคัพ ก่อนที่นับตั้งแต่ปี ค.ศ. 2010 จะใช้นามว่า ยูฟ่ายูโรปาลีก*

## สนามแข่งขัน

### การคัดเลือกเจ้าภาพ
เมื่อวันที่ 16 กรกฎาคม 2021 คณะกรรมการบริหารยูฟ่าได้ประกาศว่าเนื่องจากการเพิกถอนสิทธิ์การเป็นเจ้าภาพสำหรับฟุตบอลชิงแชมป์แห่งชาติยุโรป 2020 ทำให้อวีวาสเตเดียม ในดับลิน ได้รับสิทธิ์ในการเป็นเจ้าภาพสำหรับนัดชิงชนะเลิศ 2024 นี่เป็นส่วนหนึ่งของข้อตกลงข้อตกลงโดยยูฟ่าเพื่อรับทราบความพยายามและการลงทุนทางการเงินในการเป็นเจ้าภาพฟุตบอลชิงแชมป์แห่งชาติยุโรป 2020 

นี่เป็นครั้งที่สองแล้วที่ยูโรป้า ลีก รอบชิงชนะเลิศจะจัดขึ้นที่อวีวาสเตเดียม โดยก่อนหน้านี้เคยเป็นเจ้าภาพนัดชิงชนะเลิศ 2011

## เส้นทางสู่นัดชิงชนะเลิศ

*หมายเหตุ: ในตารางทั้งหมดด้านล่างนี้ ผลการแข่งขันของทีมที่เข้าชิงชนะเลิศจะขึ้นต้นก่อน (H: เหย้า; A: เยือน)*

## ก่อนการแข่งขัน

### อัตลักษณ์
อัตลักษณ์ดั้งเดิมของยูฟ่ายูโรปาลีก นัดชิงชนะเลิศ 2024 ได้รับการเปิดเผยในการจับสลากรอบแบ่งกลุ่มเมื่อวันที่ 1 กันยายน ค.ศ. 2023 

### ทูต
ทูตการแข่งขันสำหรับรอบชิงชนะเลิศจะเป็นอดีตนักฟุตบอลสัญชาติไอริช จอห์น โอเช

## การแข่งขัน

### รายละเอียด
ทีม "เจ้าบ้าน" (สำหรับวัตถุประสงค์ในการจัดการ) จะถูกกำหนดขึ้นโดยการจับสลากเกิดขึ้นหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ

 

## ดูเพิ่ม
* ยูฟ่าแชมเปียนส์ลีก นัดชิงชนะเลิศ 2024
* ยูฟ่ายูโรปาคอนเฟอเรนซ์ลีก นัดชิงชนะเลิศ 2024
* ยูฟ่าวิเมนส์แชมเปียนส์ลีก นัดชิงชนะเลิศ 2024

## บันทึก

## อ้างอิง

## แหล่งข้อมูลอื่น
* 

2024
รอบชิงชนะเลิศ
หมวดหมู่:นัดการแข่งขันของไบเออร์ 04 เลเวอร์คูเซิน
หมวดหมู่:นัดการแข่งขันของอาตาลันตาแบร์กามัสกากัลโช
วันนี้ที่รอคอย

**วันนี้ที่รอคอย** อาจหมายถึง

* วันนี้ที่รอคอย (ละครโทรทัศน์)
* วันนี้ที่รอคอย (รายการโทรทัศน์)
โมรเดคัย

**โมรเดคัย** (, ;;  IPA: ) เป็นบุคคลสำคัญคนหนึ่งของหนังสือเอสเธอร์ในคัมภีร์ฮีบรู โมรเดคัยเป็นบุตรชายของยาอีร์แห่งเผ่าเบนยามิน เป็นทั้งลูกพี่ลูกน้องและผู้อุปถัมป์ของเอสเธอร์ผู้ซึ่งกลายเป็นราชินีแห่งเปอร์เซียในรัชสมัยของกษัตริย์อาหสุเอรัส (เซอร์ซีสที่ 1) ความจงรักภักดีและความกล้าหาญของโมรเดคัยได้รับการขับเน้นในเรื่องราวของหนังสือเอสเธอร์ในฐานะผู้ที่ช่วยเอสเธอร์ในการยับยั้งแผนการของฮามานขุนนางผู้ใหญ่ที่คิดการจะกวาดล้างชาวยิว 

กษัตริย์ทรงมอบรางวัลตอบแทนการกระทำของโมรเดคัย และแต่งตั้งให้เป็นขุนนางผู้ใหญ่ โมรเดคัยได้กลายเป็นบุคคลที่เป็นที่นับถือทั้งในหมู่ชาวยิวและชาวเปอร์เซีย อำนาจของโมรเดคัยในราชสำนักถูกใช้เพื่อประโยชน์ของชาวยิว เรื่องราวของโมรเดคัยได้รับการเฉลิมฉลองในเทศกาลปูริมของชาวยิว ซึ่งเป็นเทศกาลเพื่อระลึกถึงชัยชนะของชาวยิวเหนือศัตรูของพวกตน ตั้งแต่คริสต์ทศวรรษ 1890 นักวิชาการหลายคน "เห็นพ้องกันที่จะเห็นว่า[หนังสือ]เอสเธอร์มีฐานะเป็นเรื่องปรัมปราหรือพิธีกรรมที่อิงประวัติศาสตร์" และโดยทั่วไปสรุปว่าเทศกาลปูริมมีต้นกำเนิดมาจากเรื่องปรัมปราหรือเทศกาลของบาบิโลเนียหรือเปอร์เซีย (แม้ยังเป็นที่ถกเถียงว่ามาจากของบาบิโลเนียหรือของเปอร์เซีย)

## หมายเหตุ

## อ้างอิง

## บรรณานุกรม

*
*
*
*
*
*
*
*
*
*
*

## แหล่งข้อมูลอื่น

*''Jewish Encyclopedia'': Mordecai in *Esther* and in Rabbinical literature
*''Modesty and Myrrh'': Mordecai in Kabbalah

หมวดหมู่:หนังสือเอสเธอร์
หมวดหมู่:ผู้เผยพระวจนะในคัมภีร์ฮีบรู
หมวดหมู่:บุคคลในคัมภีร์ฮีบรู
หมวดหมู่:เอสเธอร์
หมวดหมู่:เผ่าเบนยามิน
ฮามาน

**ฮามาน** (;  ; ยังรู้จักในชื่อว่า **ฮามาน[[คนอากัก]]**) เป็นปฏิปักษ์หลักของหนังสือเอสเธอร์ในคัมภีร์ฮีบรู ฮามานเป็นขุนนางในราชสำนักของจักรวรรดิเปอร์เซียในรัชสมัยของกษัตริย์อาหสุเอรัสซึ่งโดยทั่วไปถือว่าเป็นพระองค์เดียวกับกษัตริย์เซอร์ซีสที่ 1 (สวรรคต 465 ปีก่อนคริสตกาล) แต่ตามธรรมเนียมถือว่าเทียบเท่ากับกษัตริย์อารทาเซอร์ซีสที่ 1 หรืออารทาเซอร์ซีสที่ 2  ฉายาของฮามานที่ว่า "คนอากัก" บ่งบอกว่าฮามานเป็นผู้สืบเชื้อสายของอากักกษัตริย์ชาวอามาเลข นักวิจารณ์บางคนตีความว่าการเป็นผู้สืบเชื้อสายนี้เป็นเพียงในเชิงสัญลักษณ์ เนื่องจากฮามานมีบุคลิกคล้ายคลึงกับอากัก

ในเรื่องเล่าของหนังสือเอสเธอร์ ฮามานเป็นคนหยิ่งทรนงและทะเยอทะยานผู้ต้องการให้ทุกคนมากราบแสดงความเคารพต่อตน แต่ชายชาวยิวชื่อโมรเดคัยไม่ยอมกราบฮามาน ทำให้ฮามานไม่พอใจจึงหาทางแก้แค้น ฮามานทูลโน้มน้าวกษัตริย์อาหสุเอรัสให้ออกพระราชกฤษฎีกาให้สังหารชาวยิวทั้งหมดในจักรวรรดิเปอร์เซีย แผนการของฮามานถูกขัดขวางโดยราชินีเอสเธอร์ซึ่งเป็นชาวยิวและปกปิดชาติกำเนิดของตนจากกษัตริย์ เอสเธอร์เปิดเผยแผนการของฮามานให้กับกษัตริย์อาหสุเอรัสและทูลขอร้องให้พระองค์ไว้ชีวิตชาวยิว กษัตริย์กริ้วการกระทำของฮามานจึงทรงสั่งให้ประหารชีวิตฮามานแทน

## อ้างอิง

## แหล่งข้อมูลอื่น
*

หมวดหมู่:หนังสือเอสเธอร์
หมวดหมู่:ผู้ฆ่าคนในคัมภีร์ไบเบิล
หมวดหมู่:บุคคลในคัมภีร์ฮีบรู
หมวดหมู่:เอสเธอร์
อาหสุเอรัส

**อาหสุเอรัส** (,  ; , commonly *Achashverosh*;  ในเซปทัวจินต์;  ในวัลเกต) เป็นพระนามในคัมภีร์ฮีบรูที่ใช้เรียกกษัตริย์ 3 พระองค์ของเปอร์เซียโบราณและเป็นชื่อที่ใช้เรียกขุนนางของบาบิโลน (หรือกษัตริย์แห่งมีเดีย) ใน*[[หนังสือโทบิต]]* ชื่อ "อาหสุเอรัส" เป็นชื่อในภาษาฮีบรูที่อาจแปลมาจากพระนามของกษัตริย์เซอร์ซีสที่ 1 หรือของอาร์ทาเซอร์ซีส ทั้งสองเป็นพระนามของกษัตริย์เปอร์เซียของราชวงศ์อะคีเมนิด

## ศัพทมูล
เชื่อกันว่ารูปคำภาษาฮีบรูของ "อาหสุเอรัส" มาจากพระนามในภาษาเปอร์เซียโบราณของกษัตริย์เซอร์ซีสที่ 1, *Xšayāršā* ( 'กษัตริย์ของชายทั้งปวง; วีรชนท่ามกลางเหล่ากษัตริย์') ซึ่งกลายเป็นคำภาษาบาบิโลนว่า *Aḫšiyâršu* (, *aḫ-ši-ia-ar-šu*) และจากนั้นเป็น *Akšîwâršu* (, *ak-ši-i-wa<sub>6</sub>-ar-šu*) แล้วถูกยืมมาใช่ในภาษาฮีบรูว่า  จากนั้นจึงกลายเป็นภาษาละตินว่า *Ahasuerus* ซึ่งเป็นรูปคำดั้งเดิมที่ใช้ในคัมภีร์ไบเบิลภาษาอังกฤษ พระนามภาษาเปอร์เซียแปลเป็นภาษากรีกโบราณได้เป็น  *Xérxēs* การแปลและถอดความคัมภีร์ไบเบิลภาษาอังกฤษฉบับใหม่ ๆ หลายฉบับ ใช้พระนามว่า Xerxes

## หนังสือเอสเธอร์
"อาหสุเอรัส" เป็นพระนามของกษัตริย์ผู้เป็นพระสวามีของเอสเธอร์ใน*[[หนังสือเอสเธอร์]]* ซึ่งระบุว่าอาหสุเอรัสเป็นผู้ "ทรงครอบครอง 127 มณฑล ตั้งแต่อินเดียถึงคูช" คือทั้งจักรวรรดิอะคีเมนิด ไม่มีการอ้างอิงถึงเหตุการณ์ทางประวัติศาสตร์ที่ทราบในรัชสมัยของกษัตริย์เซอร์ซีสใน*หนังสือเอสเธอร์* บางคนเห็นว่าเรื่องเล่าใน*หนังสือเอสเธอร์*เป็นการเล่าที่มาของเทศกาลปูริม และพระนามอาหสุเอรัสมักเข้าใจว่าหมายถึงกษัตริย์เซอร์ซีสที่ 1 ผู้ปกครองจักรวรรดิอะคีเมนิดระหว่าง 486 และ 465 ปีก่อนคริสตกาล บันทึกประวัติศาสตร์นอกเหนือจากหนังสือเอสเธอร์บันทึกว่ากษัตริย์เซอร์ซีสทรงสมรสกับอาเมสทริส ไม่ใช่วัชทีหรือเอสเธอร์ นอกจากนี้เป็นที่เข้าใจกันว่ากษัตริย์เปอร์เซียไม่สมรสกับหญิงนอกตระกูลขุนนางเปอร์เซียที่มีจำนวนจำกัด *หนังสือเอสเธอร์*ในเซปทัวจินต์ระบุถึงกษัตริย์ด้วยพระนาม 'อาร์ทาเซอร์ซีส' ผู้เป็นพระราชโอรสองค์เล็กของกษัตริย์เซอร์ซีส ()

## หนังสือเอสรา

อาหสุเอรัสยังถูกระบุในฐานะพระนามของกษัตริย์เปอร์เซียในหนังสือเอสรา นักวิจารณ์สมัยใหม่เชื่อมโยงพระนามนี้กับกษัตริย์เซอร์ซีสที่ 1 ผู้ทรงครองราชย์ตั้งแต่  486 ถึง 465 ปีก่อนคริสตกาล มีการระบุอื่น ๆ ว่าเป็นพระนามของกษัตริย์แคมไบซีสที่ 2 หรือบาร์ดิยา (ภาษากรีก *Smerdis*) ผู้ครองราชย์ (อาจเป็นผู้สวมรอยแทนพระองค์) เป็นเวลา 7 เดือนระหว่างรัชสมัยของกษัตริย์แคมไบซีสที่ 2 และดาริอุสที่ 1

## หมายเหตุ

## อ้างอิง

## บรรณานุกรม
* 

## แหล่งข้อมูลอื่น

* 

หมวดหมู่:กษัตริย์ในคัมภีร์ฮีบรู
หมวดหมู่:หนังสือเอสเธอร์
หมวดหมู่:บุคคลจากหนังสือดาเนียล
รายชื่อรายการโทรทัศน์ไทยที่ซื้อลิขสิทธิ์จากรายการโทรทัศน์ต่างประเทศ

บทความนี้รวบรวม**รายชื่อ[[รายการโทรทัศน์ไทย]]ที่ซื้อลิขสิทธิ์จาก[[รายการโทรทัศน์]]ต่างประเทศ** มาผลิตในรูปแบบของประเทศไทย ทั้งนี้ *ไม่นับ* รายการโทรทัศน์จากต่างประเทศที่ฉายในสถานีโทรทัศน์ในประเทศไทยแล้วพากย์เสียงภาษาไทยลงไป หรือรายการที่ผลิตขึ้นเองในรูปแบบที่คล้ายกันโดยมิได้ซื้อลิขสิทธิ์จากต่างประเทศ

## ปัจจุบัน

## อดีต

## อ้างอิง

* 

นอก
*รายชื่อ
หมวดหมู่:รายชื่อรายการโทรทัศน์ที่สร้างจากผลงาน
หมวดหมู่:รายชื่อผลงานที่สร้างจากรายการโทรทัศน์
หมวดหมู่:รายการโทรทัศน์ที่สร้างใหม่ในต่างประเทศ
*
ไทย
ฮินเดินบวร์คโอเมิน

**ฮินเดินบวร์คโอเมิน** () เป็นรูปแบบการวิเคราะห์ทางเทคนิคที่เชื่อว่าสามารถทำนายการตกอย่างรวดเร็วของตลาดหลักทรัพย์ได้ สร้างขึ้นโดยนักคณิตศาสตร์ จิม เมียกกะ (James Richard Miekka) ซึ่งได้รับการตั้งชื่อตามวินาศภัยฮินเดินบวร์คที่เกิดขึ้นเมื่อวันที่ 6 พฤษภาคม พ.ศ. 2480 โดยเคนเนดี แกมเมจ (Kennedy Gammage) เพื่อนของเขา

## ประวัติ
ทฤษฎีนี้มีพื้นฐานส่วนใหญ่มาจากดัชนี High Low Logic Index (HLLI) ของนอร์แมน ฟอสแบค (Norman George Fosback) ค่าของ HLLI คือค่าที่น้อยกว่าระหว่างค่าสูงสุดใหม่หรือค่าต่ำสุดใหม่ของดัชนีตลาดหลักทรัพย์นิวยอร์ก หารด้วยจำนวนของหลักทรัพย์ที่มีการซื้อขายในตลาด และทำการปรับเรียบโดยใช้ค่าเฉลี่ยเคลื่อนที่แบบเอกซ์โพเนนเชียลที่เหมาะสม ทฤษฎีนี้ได้รับการนำเสนอโดยจิม เมียกกะ

## กลไก
รูปแบบนี้เป็นการผสมผสานของปัจจัยทางเทคนิคต่าง ๆ ที่พยายามวัดความสมบูรณ์ของตลาดหลักทรัพย์นิวยอร์ก (NYSE) และขยายไปยังตลาดหลักทรัพย์อื่นทั่วไป เป้าหมายของตัวบ่งชี้คือการระบุความน่าจะเป็นที่เพิ่มขึ้นของการตกอย่างรวดเร็วของตลาด

เหตุผลก็คือภายใต้ "สภาวะปกติ" หลักทรัพย์จำนวนมากอาจสร้างจุดสูงสุดใหม่ประจำปีหรือจุดต่ำสุดใหม่ประจำปี แต่ไม่ใช่ทั้งสองอย่างในเวลาเดียวกัน เนื่องจากตลาดที่ดีมีระดับความสม่ำเสมอไม่ว่าจะขึ้นหรือลง การมีอยู่ของจุดสูงสุดใหม่และจุดต่ำสุดใหม่พร้อมกันอาจส่งสัญญาณถึงปัญหา

### หลักเกณฑ์
#จำนวนระดับสูงสุดใหม่รายวันของตลาดหลักทรัพย์นิวยอร์กในรอบ 52 สัปดาห์ และจำนวนระดับต่ำสุดใหม่รายวันของตลาดในรอบ 52 สัปดาห์ ต่างก็มากกว่าเกณฑ์ (เสนอที่ร้อยละ 2.8)
#ดัชนีตลาดหลักทรัพย์นิวยอร์ก มีค่ามากกว่าเมื่อ 50 วันทำการซื้อขายที่ผ่านมา และอัตราการเปลี่ยนแปลง (Rate of Change, ROC) 50 วันควรเป็นค่าบวก เดิมทีค่านี้แสดงเป็นค่าเฉลี่ยเคลื่อนที่ 10 สัปดาห์ที่เพิ่มขึ้น

ตามกฎแล้ว ยิ่งเงื่อนไขที่ระบุไว้ข้างต้นเกิดขึ้นในกรอบเวลาที่สั้นลง และยิ่งจำนวนเงื่อนไขที่สังเกตได้ในกรอบเวลานั้นมากขึ้นเท่าใด ผลกระทบก็จะยิ่งรุนแรงขึ้นเท่านั้น หากมีการสังเกตสภาวะต่าง ๆ (แต่ไม่ใช่ทั้งหมด) เกิดขึ้นซ้ำหลายครั้งภายในไม่กี่สัปดาห์ นั่นเป็นตัวบ่งชี้ที่ชัดเจนกว่าการสังเกตพบสภาวะทั้งหมดได้เพียงครั้งเดียวในช่วงระยะเวลา 30 วัน

## ดูเพิ่ม
* ดัชนีวิกซ์ – ดัชนีความผันผวนของตลาดซื้อขายอนุพันธ์ Chicago Board Options Exchange Market

## อ้างอิง

หมวดหมู่:การวิเคราะห์ทางเทคนิค
ดอล:เม็น เอ็กซ์

**ดอล:เม็น เอ็กซ์**() เป็นซีรีส์มังงะญี่ปุ่น ที่เขียนและวาดภาพโดย ยูนะ ทาคางิ ตีพิมพ์ต่อเนื่องในนิตยสารมังงะเซเน็งของโชงากูกังตั้งแต่เดือนมีนาคม 2015 ถึงเมษายน 2017 โดยรวบรวมตอนต่างๆ ไว้ในเล่ม(ทังโกบง)ทั้งหมด4 เล่ม ได้รับการดัดแปลงเป็นละครโทรทัศน์ของญี่ปุ่นที่ออกอากาศทางนิปปอนทีวีในเดือนมีนาคม 2018 ตามด้วยภาพยนตร์คนแสดงที่ฉายรอบปฐมทัศน์ในเดือนมิถุนายนของปีเดียวกัน

## สื่ออื่นๆ
### มังงะ
ดอล:เม็น เอ็กซ์เป็นซีรีส์มังงะญี่ปุ่น ที่เขียนและวาดภาพโดย ยูนะ ทาคางิ ตีพิมพ์ต่อเนื่องในนิตยสารมังงะเซเน็งของโชงากูกังตั้งแต่เดือนมีนาคม 2015 ถึงเมษายน 2017 โดยรวบรวมตอนต่างๆ ไว้ในเล่ม(ทังโกบง)ทั้งหมด4 เล่ม

#### เล่ม

### ละคร
ละครโทรทัศน์ญี่ปุ่น ที่ดัดแปลง จำนวน 4 ตอนออกอากาศทางสถานีโทรทัศน์นิปปอนทีวีตั้งแต่วันที่ 4 มีนาคมถึง 31 มีนาคม พ.ศ. 2561

### ภาพยนตร์ไลฟ์แอ็กชัน
ภาพยนตร์คนแสดงที่มีนักแสดงคนเดียวกันและทีมงานของละครโทรทัศน์ฉายรอบปฐมทัศน์เมื่อวันที่ 15 มิถุนายน 2018 ภาพยนตร์เรื่องนี้เล่าเรื่องราวของละครโทรทัศน์ด้วยฉากใหม่ที่เกิดขึ้นใน 15 ปีต่อมา

## แผนกต้อนรับ
*ดอล:เม็น เอ็กซ์*เป็นหนึ่งในผลงานแนะนำโดยคณะกรรมการตัดสินในเทศกาลJapan Media Arts Festival ครั้งที่ 20 ในปี 2017

## อ้างอิง

## แหล่งข้อมูลอื่น
* ''Dol:Men X'' official manga website at ''Hibana'' 
*  
*  
หมวดหมู่:มังงะที่ตีพิมพ์ในปี พ.ศ. 2558
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวเซเน็ง
หมวดหมู่:มังงะของสำนักพิมพ์โชงากูกัง
ราชินีเอสเธอร์ (จิตรกรรม)

***ราชินีเอสเธอร์*** () เป็นภาพจิตรกรรมที่วาดในปี ค.ศ. 1878 โดยเอ็ดวิน ลอง

จิตรกรวาดภาพประกอบหนังสือสารคดีท่องเที่ยวในพิพิธภัณฑ์บริติชเพื่อแสดงภาพของราชินีเอสเธอร์ในพระราชวังของกษัตริย์อาหสุเอรัสที่สุสา ตามเรื่องเล่าใน*[[หนังสือเอสเธอร์]]*ในคัมภีร์ไบเบิล

ภาพจิตกรรมจัดแสดงครั้งแรกในปี ค.ศ. 1878 ทีั่รอยัลอะคาเดมีออฟอาตส์ ปัจจุบันเป็นส่วนหนึ่งของงานสะสมศิลปะ Pérez Simón.

ภาพจิตรกรรมนี้ตั้งใจจะให้แขวนข้างกับภาพจิตรกรรมที่คล้ายกันซึ่งแสดงภาพวัชที เก็บอยู่ในพิพิธภัณฑ์และหอศิลปที่มหาวิทยาลัยบ็อบ โจนส์เป็นระยะเวลาหนึ่ง และปัจจุบันเก็บอยู่ที่หอศิลป์แห่งชาติวิกตอเรีย (National Gallery of Victoria; NGV)

## อ้างอิง

หมวดหมู่:ผลงานในคริสต์ศตวรรษที่ 19
หมวดหมู่:จิตรกรรมในคริสต์ทศวรรษ 1870
หมวดหมู่:เอสเธอร์
ปยะตะ

[thumb|ท้องพระโรงของ[พระราชวังมัณฑะเลย์มีปยะตะเจ็ดชั้นอันโดดเด่น]]
**ปยะตะ** (, ; จากภาษาสันสกฤต **;  ) เป็นชื่อของอาคารหลังคาหลายชั้น โดยมีชั้นเป็นเลขคี่ (จากสามชั้นถึงเจ็ด) ปยะตะ มักอยู่ในสถาปัตยกรรมพุทธและสถาปัตยกรรมหลวงของพม่า (เช่น อาคารพระราชวัง, เจดีย์) และหอคอยเหนือพระพุทธรูปหรือสถานที่ศักดิ์สิทธิ์อื่น ๆ (เช่น พระที่นั่งและประตูเมือง)

## โครงสร้าง
ปยะตะสร้างจากหลังคาทรงสี่เหลี่ยมมีหน้าจั่วสูงต่อเนื่องเป็นทรงกรวยหลายชั้น โดยมีโครงสร้างคล้ายกล่องแทรกขั้นระหว่างหลังคาแต่ละชั้น เรียกว่า *เลบอ* () ปยะตะสวมมงกุฎยอดไม้แหลมที่เรียกว่า *ไตง์พู่* () หรือ *กู้นพู่* () ขึ้นอยู่กับรูปร่าง คล้ายกับ *[[ที่]]* หรือฉัตร ซึ่งเป็นเครื่องประดับที่สวมยอดบนสุดของเจดีย์พม่า ขอบของแต่ละชั้นมีการประดับแผ่นโลหะปิดทองตรงมุมที่เรียกว่า *ตุยีน* (; คล้ายกับช่อฟ้าของไทย) ปยะตะมีสามประเภทหลัก โดยแบ่งตามจำนวนชั้นที่เรียกว่า *โบน* (, จากภาษาบาลี *ภูมิ*) สามชั้น, ห้าชั้น และเจ็ดชั้น

## ประวัติ
[thumb|ภาพจิตรกรรมฝาผนังปยะตะก่ออิฐถือปูนในเมือง[อังวะ]]
การใช้ปยะตะเริ่มแรกในสถาปัตยกรรมพม่ามีตัวอย่างมาตั้งแต่สมัยอาณาจักรพุกาม ตัวอย่างโดดเด่นที่มีลักษณะเป็นปยะตะในยุคนี้ เช่น อานานดาพะย่า วัดกอด่อปะลีน

ในพม่าก่อนยุคอาณานิคม ปยะตะเป็นส่วนสำคัญในอาคารของราชวงศ์ เป็นสัญลักษณ์ของดาวดึงส์สวรรค์ของชาวพุทธ เหนือบัลลังก์หลักในท้องพระโรงมีปยะตะเก้าชั้น โดยส่วนยอดสื่อถึงเขาพระสุเมรุ () และชั้นล่างหกชั้นสื่อถึงที่อยู่ของเหล่าเทวดาและมนุษย์ นอกจากนี้ ประตูเมืองทั้งสิบสองแห่งของเมืองหลวงพม่ายังประดับด้วยปยะตะ โดยประตูหลักที่ใช้โดยราชวงศ์มีห้าชั้น

พม่าก่อนยุคอาณานิคมมีกฎหมายป้องกันความฟุ่มเฟือย จำกัดการใช้ปยะตะไว้เฉพาะอาคารของราชวงศ์และทางศาสนาเท่านั้น และมีการควบคุมจำนวนชั้นตามระดับชั้นยศ ปยะตะเก้าชั้นสงวนไว้สำหรับกษัตริย์แห่งอาณาจักร โดยที่เจ้าฟ้าประเทศราชสำคัญ มีสิทธิใช้ปยะตะเจ็ดชั้น

## คลังภาพ

ไฟล์:King Thibaw's State Barge on the Mandalay Moat.jpg|ปยะตะบนเรือพระที่นั่งพระเจ้าสีป่อ
ไฟล์:Tomb of Alaungpaya, Shwebo.jpg|ปยะตะบนสุสานพระศพพระเจ้าอลองพญา
ไฟล์:Tomb of King Mindon.jpg|ปยะตะบนสุสานพระศพพระเจ้ามินดง
ไฟล์:Mandalay-Palast-26-gje.jpg|ปยะตะบนกำแพงพระราชวังมัณฑะเลย์
ไฟล์:2016 Rangun, Pagoda Szwedagon (002).jpg|ปยะตะทางขึ้นเจดีย์ชเวดากอง
ไฟล์:2016 Rangun, Pagoda Szwedagon (075).jpg|ปยะตะบริเวณเจดีย์ชเวดากอง


## อ้างอิง

หมวดหมู่:หลังคา
หมวดหมู่:คำและวลีภาษาพม่า
หมวดหมู่:วัฒนธรรมพม่า
ซาลามังกา (แก้ความกำกวม)

**ซาลามังกา** () สามารถหมายถึง

## ชื่อสถานที่
### สเปน
* ซาลามังกา เมืองหลักของจังหวัดซาลามังกา
* จังหวัดซาลามังกา
* ซาลามังกา (มาดริด) เขตหนึ่งในกรุงมาดริด

### ประเทศอื่น
* ซาลามังกา (เม็กซิโก)
* ซาลามังกา (ชิลี)

## ชื่อบุคคล
* Amaia Salamanca (เกิด 1986) นักแสดงชาวสเปน
* Antonio Salamanca (1479–1562) ผู้จัดพิมพ์สื่อสิ่งพิมพ์ชาวอิตาลีในคริสต์ศตวรรษที่ 16
* Arturo Pomar Salamanca (1931–2016) นักเล่นหมากรุกชาวสเปน
* Carlos Salamanca (เกิด 1983) นักเทนนิสมืออาชีพชาวโคลอมเบีย
* Daniel Salamanca (1869–1935) ประธานาธิบดีโบลิเวีย
* José de Salamanca, 1st Count of los Llanos (1811–1883) ขุนนาง นักการเมืองและนักธุรกิจชาวสเปน

## อื่น ๆ
* มหาวิทยาลัยซาลามังกา ในเมืองซาลามังกา ประเทศสเปน
* สำนักซาลามังกา กลุ่มนักคิดในสเปนในคริสต์ศตวรรษที่ 16
* ยุทธการที่ซาลามังกา ในปี 1812
* UD Salamanca อดีตสโมสรฟุตบอลสเปน